Gifberg-tolbos

Die Gifberg-tolbos (Leucadendron roodii) is 'n blomdraende struik wat tot die genus Leucadendron behoort en deel van die fynbos-bioom vorm. Die spesie is endemies aan die Wes-Kaap waar dit voorkom op die Gifberg.

Die struik word 2 m hoog en blom van Augustus tot September. Die plant vrek na 'n brand maar die sade oorleef. Die sade word in 'n tol op die vroulike plant geberg en val eers grond toe na 'n brand. Die plant is eenslagtig en daar is afsonderlike plante met manlike en vroulike blomme, wat deur klein kewers bestuif word. Die plant groei hoofsaaklik in sanderige grond op hoogtes van 260 - 550 m. 

In Engels staan dit as die Plate-seed conebush bekend.

 Sien ook 
 Alfabetiese lys van Suid-Afrikaanse bome

 Bronnelys 
 REDLIST Sanbi
 Biodiversityexplorer
 Protea Atlas
 Protea Atlas
 Plants of the World Online

Kategorie:Leucadendron
Kategorie:Flora van Suid-Afrika
Kategorie:Endemiese plante van Suid-Afrika